Ajenyuṛ

Ajenyuṛ (tajenyuṛt) d axeddam amussni ig xedmen ɣef yiswiyen n tijjenyeṛt. Yesnulfuyed tiɣawsiwin, tifrat akked ikalayen yetwaxdamen deg aṭṭas n temsal. 

Lmaɛna n wawal « ajenyuṛ » idebbel aceḥal n tikkal. Ass-a d win yeseqdacen aṭṭas n tmusniwin mxalafent iwakken ad yeṣnaɛ neɣ ad yebnu neɣ seggem  taluft n tiknulujit.

 Aẓar n wawal 
Di tazwara-s, yenulfad deg ṭṭalyan (s tlaṭinit « ingeniator ») uqbel ad yelḥeq ar fransa deg lqarn XVI s isem « ingénieur ». Ajenyuṛ yella d win ibennun timacinin i lɛaskker (tasmedna taɛeskrit). Yuɣal ixeddem i lebni g waɛren (tiqenṭyar, lminat, tasmedna s umata...).

Ikecmed awal agi ar tmurt leqbayel akke-d uṣṭaɛmeṛ n fransa i lzzayer.

 Axeddim n ujenyuṛ 
Deg tallit-nneɣ, ajenyuṛ neɣ tajenyuṛt, d win yeɣran 5 snin tussna n tsmedna deg tseddawit.

Yuḥwaj tussna yelhan deg aṭṭaṣ n annaren (tusnakt, tasengama, tasenselkimt...) ad yernu i tussna-nni n tsmedna anda yeqfez netta. D netta i d tamḍiqt talemast deg usnerni atikniki s tussna. Amusnaw yebennu tussna, ajenyuṛ yeseqdac tussniwin iwakken ad yebnu tifrat.